
Korraldus kehtestatakse Kohaliku omavalitsuse korralduse seaduse  § 30 lõike 1 punkti 3 ja Narva Linnavolikogu 21.06.2005 määrusega nr 20/57 kinnitatud “Linnavara eeskirja” , punktide 32, 33 alapunkti 33.7 ja 35 alusel.

I. ASJAOLUD JA MENETLUSE KÄIK

Seoses Riikliku arengukava 3. prioriteedi meetme 3.9 “Kalalaevastiku püügivõimsuse reguleerimine” realiseerimisega pöördus 05.12.2005 Narva Linnavalitsusse Põllumajanduse Registrite ja Informatsiooni Amet. Viimase päringus pakuti ülalnimetatud programmi raames vastu võtta aktsiaseltsilt DGM Shipping laev FORTUNA kasutamiseks õppe eesmärkidel Narva Noorte Meremeeste Klubis.

Saadud ettepaneku analüüs näitas, et laeva FORTUNA üleandmine Narva linna munitsipaalomandisse on tasuta, ja seoses sellega ei teki Narva linnal varalisi kohustusi kolmandate isikute ees.

Vastavalt ülalnimetatud programmi tingimustele ei ole Narva linnal õigust kasutada tasuta saadud laeva kasumi saamise eesmärgil. Laeva FORTUNA kasutamine  Narva Noorte Meremeeste Klubi õppetegevuses vastab programmi nõuetele, võimaldab laiendada klubis õpitavate erialade loetelu, parandada õpetamise kvaliteeti ja suurendada klubi populaarsust.

II. ÕIGUSLIKUD JÄRELDUSED

Narva Linnavolikogu 21.06.2005 määrusega nr 20/57 kinnitatud “Linnavara eeskirja” jaotus 4 reglementeerib vara võtmist linna omandisse. Vastavalt “Linnavara eeskirja” ülalnimetatud punktidega muretsetakse vara linna omandisse selle elanike huvides, kooskõlas seaduses ettenähtud nõuetega. Vara tasuta võtmisel linna omandisse näeb “Linnavara eeskirja” punkt 35 ette Linnavolikogu otsuse vastuvõtmist juhul, kui kaasnevad kohustused on tunduvalt suuremad asjaga seotud varalistest õigustest. Ülalmainitud asjaoludest ja menetluse käigust on näha, et laeva FORTUNA võtmist munitsipaalomandisse ei too Narva linnale kaasa kohustuste suurenemist. Seega, vastavalt Narva Linnavolikogu 21.06.2005 määrusega nr 20/57 kinnitatud “Linnavara eeskirja” punktile 35 ja Kohaliku omavalitsuse korralduse seaduse  § 30 lõike 1 punktile 3 kuulub käesoleva kohaliku elu küsimuse lahendamine Narva Linnavalitsuse pädevusse.

III. OTSUS

Tulenevalt eeltoodust ja lähtudes Kohaliku omavalitsuse korralduse seaduse  § 30 lõike 1 punktist 3 ja Narva Linnavolikogu 21.06.2005 määrusega nr 20/57 kinnitatud “Linnavara eeskirja” punktidest 32, 33 alapunktist 33.7 ja 35 võtta aktsiaseltsilt DGM Shipping Narva linna munitsipaalomandisse notariaalselt tõestatud lepingu alusel laev FORTUNA ja kanda viimane Narva  Noorte Meremeeste Klubi bilanssi; volitada abilinnapead Jelena Torokveid allkirjastama käesolevas punktis nimetatud leping; Narva  Noorte Meremeeste Klubi juhatajal Vadim Treninil moodustada komisjon käesolevas korralduses nimetatud laeva vastuvõtmiseks; lugeda laev FORTUNA munitsipaalomandiks.

IV. VAIDLUSTAMINE

Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi Kohtumajas 30 päeva jooksul arvates korralduse teatavaks tegemise päevast.

V. RAKENDUSSÄTTED

Korraldus jõustub seadusega sätestatud korras.

